L’Ajuntament de Burjassot convoca les ajudes per a xiquets esportistes amb resultats destacats per a l’exercici de 2023
2025-07-24

L’Ajuntament de Burjassot ha publicat la convocatòria d’ajudes per a xiquets i xiquetes esportistes amb resultats destacats per a l’exercici 2023 en el Portal de Transparència. Podran ser beneficiaris d’aquestes ajudes xiquets i xiquetes esportistes amb edats compreses entre els 6 i els 12 anys (nascuts entre 2017 i 2011, tots dos inclusivament) del municipi de Burjassot que acrediten notabilitat esportiva i que reunisquen una sèrie de requisits, contemplats en les BASES.

El termini de presentació de sol·licituds serà de 15 dies hàbils a comptar des de l’endemà de la publicació de la convocatòria en el BOP, és a dir del 4 al 24 de juliol de 2023 i haurà d’efectuar-se a través de la Seu Electrònica de l’Ajuntament de Burjassot.

L’objecte d’aquestes ajudes econòmiques és distingir, promocionar i reconéixer el rendiment esportiu i la cultura del mèrit i l’excel·lència dels xiquets i xiquetes esportistes de Burjassot, donant suport a la pràctica i el rendiment esportiu per a millorar la seua participació en les competicions esportives, així com aconseguir l’adequada tecnificació en les seues respectives especialitats esportives.